امریکا قوشمه ایالت لری تشقی ایش لر وزیرلیگی تامانیدن بیریلگن بیاناتده, عادی اهالی گه قره تیلگن ترورچیلیک هجوم لری سببلی امریکالیک لرنینگ سعودی عربستان نینگ یمن چیگره سی گه 80 کیلومتر مسافه گه قدر سفر قیلمسلیک لری طلب ایتیلدی.
بیاناتده, سعودی عربستان دشمنی منطقه اکتور لری نینگ, اوشبو اولکه ده حربی مرکز لر, هوا قونلغه لری و انرژی مرکزلری بیلن کیمه لر گه هجوم اویوشتیرگن لیک لری بیلدیریلدی.
عینی دمده, ایران نینگ یمن ده گی حوثی لر و باشقه گروه لر گه, پیلوت سیز اوچاق, راکت و باشقه امکانیت لر تامین ایتیب بیریاتگن لیگی معلوم قیلینگن بیاناتده, حوثی لرنینگ سعودی عربستان ده گی بعضی مرکز لر نی اوریش اوچون تیارگرلیک اوتکزیاتگن لیگی بیلدیریلدی.
سعودی عربستان نینگ ملی پطرول شرکتی دن عبارت سعودی ارامکو گه عاید مرکز ده, شنبه کونی اویوشتیریلگن هجوم آرتیدن یانغین حادثه سی یوز بیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
